På Aalborg Teater har skuespillere i øjeblikket travlt med prøver før premieren den 2. maj på Anne Linnet Teaterkoncert "Jeg er jo lige her". Der er udvalgt 28 sange fra Anne Linnets udødelige univers fremført i en sanselig teaterkoncert, hvor scenen er bygget op som en bycollage, hvor otte forskellige karakterer med hver sin historie krydser hinanden. - Det er en slags by-tragedie, som er fuld af længel efter at blive elsket og drømmen om at komme ud af ensomheden, fortæller instruktør Minna Johannesson. I forestillingen medvirker otte professionelle skuespillere og 20 frivillige statister. Teaterkoncerten fremføres fra den 2. maj til 15. juni, så der burde være mulighed for at nå at høre de klassiske sange.

Opsummering:
Anne Linnets udødelige sange fremføres på Aalborg Teater.